9 Toe sê hy vir my: Skryf — salig is die wat genooi is na die bruilofsmaal van die Lam. En hy sê vir my: Dit is die waaragtige woorde van God.
'n Mens kry darem verskriklikke mooi trourokke. En almal is dit eens, daar is geen vrou so mooi soos die bruid nie! Ek dink regtig dis 'n spesiale dag waarby die rok en die bruid mekaar absoluut komplimenteer!
As ons dan die bruid van Christus - gaan wees - hoe lyk die rok wat ons gaan aantrek! Want dis ons wie die rok self voorberei - self maak! Ons sit die rok aanmekaar deur ons eie heilige regverdige dade!
So wanneer ons dinge vir die Here doen maak seker ons doen dit deur die invloed van God se Gees - in ons - . Sulke dade is dade wat die bruid se rok uitmaak. Luister na die Gees, wandel in die geloof!